# *CERKVENO LETO*

|  |  |
| --- | --- |
| CILJI | * Vedo, da zahodna cerkev uporablja gregorijanski koledar in da zato naši bratje pravoslavci, nekatere praznike praznujejo drugače kot mi * Vedo, da sta božič in velika noč naša glavna praznika * poznajo največje praznike v cerkvenem letu in jih znajo pravilno razporedit v določen del leta (potni čas, velikonočni čas, božični čas,… ) |

UVODNA ANIMACIJA:

Ali veste zakaj se v Sloveniji leta 1587 med 8. in 15. januarjem ni rodil čisto noben otrok in tudi nihče ni v tem času umrl? Zato, ker smo takrat v Sloveniji sprejeli Gregorijanski koledar, ki ga uporabljamo danes skoraj po celem svetu. Pred tem so uporabljali Julijanski koledar, ki se trenutno od Gregorijanskega koledarja razlikuje za 13 dni. To pomeni, da če mi v Sloveniji praznujemo Marijin rojstni dan 8. septembra, ga tam, kjer uporabljajo Julijanski koledar, praznujejo 13 dni kasneje, to je 21. septembra. Julijanski koledar še vedno uporablja pravoslavna cerkev. Razlika med Gregorijanskim in Julijanskim koledarjem je pogostnost prestopnih let. Po julijanskem koledarju je prestopno vsako leto, deljivo s [4](https://sl.wikipedia.org/wiki/4_%28%C5%A1tevilo%29), po gregorijanskem pa so iz tega pravila izvzeta leta, deljiva s [100](https://sl.wikipedia.org/wiki/100_%28%C5%A1tevilo%29), razen tistih, ki so hkrati deljiva tudi s [400](https://sl.wikipedia.org/wiki/400_%28%C5%A1tevilo%29). Tako je bilo denimo [2000](https://sl.wikipedia.org/wiki/2000) prestopno leto, [1900](https://sl.wikipedia.org/wiki/1900) pa ne, čeprav sta obe deljivi s 4 in torej po julijanskem koledarju obe prestopni.

Trenutno se Gregorijanski in Julianski koledar razlikujeta za 13 dni. Do kdaj? Do leta 2100, takrat bo razlika že 14 dni, leta 2200 za 15 dni, itd…

Zaradi razlike v koledarju pravoslavci praznujejo drugače kot katoličani.

Zato, tudi novo leto pravoslavci praznujejo drugače kot katoličani, prav tako božič… Kdaj? Naj otroci izračunajo sami, za kontrolo so zapisani podatki v tabeli.

|  |  |  |
| --- | --- | --- |
|  | katoličani | pravoslavni |
| Novo leto | 1.1. | 14.1. |
| Božič | 25.12. | 7.1. |
| Trije kralji | 6.1. | 19.1. |
|  |  |  |

TEMA:

Cerkveno leto določata največja krščanska praznika [božič](https://sl.wikipedia.org/wiki/Bo%C5%BEi%C4%8D) in [velika noč](https://sl.wikipedia.org/wiki/Velika_no%C4%8D). Čas pred božičem se imenuje advent (ali adventni čas), čas po božiču se imenuje božični čas. Čas pred veliko nočjo se imenuje postni čas, čas po veliki noči pa velikonočni čas. Ostali deli leta se imenujejo navadni čas ali čas med letom.

Pripravimo škatle – za vsak čas v letu eno: vijolično z napisom adventni čas, vijolično z napisom postni čas, belo za napisom božični čas in belo z napisom velikonočni čas ter zeleno z napisom – čas med letom. Na barvnih listih imam napisane vse praznike. Ko določen praznik razložim, ga skupaj z otroki damo v določeno škatlo.

***Adventni čas ali advent***

[Advent](https://sl.wikipedia.org/wiki/Advent) se začne s prvo adventno nedeljo (nedelja med 27.11. in 3.12.) in traja štiri tedne. Konča se s svetim večerom (24. decembra). Advent je čas priprave na božič - rojstvo odrešenika človeštva [Jezusa Kristusa](https://sl.wikipedia.org/wiki/Jezus_Kristus) ([latinsko](https://sl.wikipedia.org/wiki/Latin%C5%A1%C4%8Dina): adventus redemptoris = prihod odrešenika). Adventni čas označuje ***vijolična liturgična barva***.

Tradicionalni okras adventa je [adventni venček](https://sl.wikipedia.org/wiki/Adventni_ven%C4%8Dek) s štirimi svečami: na prvo adventno nedeljo verniki prižgejo prvo svečo, na drugo adventno nedeljo drugo svečo itd. V novejšem času se uveljavljajo adventni koledarji za otroke: otroci vsak dan v adventu odprejo predalček v koledarju in dobijo simbolično darilce.

Praznika v adventu:

6. december: [Miklavž](https://sl.wikipedia.org/wiki/Sveti_Miklav%C5%BE)

8. december: [Marijino brezmadežno spočetje](https://sl.wikipedia.org/wiki/Marijino_brezmade%C5%BEno_spo%C4%8Detje)

***Božični čas***

Božični čas se začne na božič (25. decembra) s posebno mašo - polnočnico in traja do praznika Jezusovega krsta (nedelja po 6. januarju). ***Liturgična barva božičnega časa je bela.*** V tem času se verniki spominjajo rojstva Jezusa Kristusa. Značilen simbol tega časa so [jaslice](https://sl.wikipedia.org/wiki/Jaslice), ki prikazujejo, kako se je Jezus rodil v hlevčku, ker Jožef in Marija nista dobila boljšega prenočišča.

Prazniki v božičnem času:

25. december: [božič](https://sl.wikipedia.org/wiki/Bo%C5%BEi%C4%8D) - rojstvo [Jezusa Kristusa](https://sl.wikipedia.org/wiki/Jezus_Kristus)

nedelja po božiču: [sveta družina](https://sl.wikipedia.org/w/index.php?title=Sveta_dru%C5%BEina&action=edit&redlink=1)

1. januar: [Marija Božja mati](https://sl.wikipedia.org/wiki/Marija_Bo%C5%BEja_mati) (po starem [Jezusovo obrezovanje](https://sl.wikipedia.org/wiki/Jezusovo_obrezovanje))

6. januar: [Gospodovo razglašenje](https://sl.wikipedia.org/wiki/Gospodovo_razgla%C5%A1enje) ali [sveti trije kralji](https://sl.wikipedia.org/wiki/Sveti_trije_kralji)

nedelja po 6. januarju: [Jezusov krst](https://sl.wikipedia.org/wiki/Jezusov_krst)

Pomensko se v božični čas vključuje tudi:

2. februar: [Gospodovo darovanje](https://sl.wikipedia.org/wiki/Gospodovo_darovanje) ali [svečnica](https://sl.wikipedia.org/wiki/Sve%C4%8Dnica)

***Čas med letom (prvi del)***

Nedelja Jezusovega krsta se sicer imenuje tudi prva navadna nedelja, a navadni čas se uradno začne šele en dan pozneje in traja do pustnega torka (tri do osem tednov). ***Liturgična barva navadnega časa je zelena.***

***Postni čas***

[Postni čas](https://sl.wikipedia.org/wiki/Postni_%C4%8Das) traja od pepelnične srede do velike sobote. Imenuje se tudi štiridesetdnevni post, vendar v resnici traja 46 dni. Postni čas je čas priprave na največji krščanski praznik - [veliko noč](https://sl.wikipedia.org/wiki/Velika_no%C4%8D). Tudi začetek postnega časa je določen z datumom velike noči. Postni čas vključuje šest postnih nedelj: 5. postna nedelja se imenuje tiha nedelja (ker na ta dan ni cerkvenega petja), 6. postna nedelja pa se imenuje cvetna nedelja. ***Liturgična barva postnega časa je vijolična.***

Ob petkih v postnem času velja za (odrasle, zdrave) vernike zdržek od mesnih jedi, na pepelnično sredo in veliki petek pa strogi post. V postnem času se verniki spominjajo Jezusovega trpljenja z molitvijo [križevega pota](https://sl.wikipedia.org/wiki/Kri%C5%BEev_pot).

Prazniki v postnem času:

46 dni pred veliko nočjo: [pepelnična sreda](https://sl.wikipedia.org/wiki/Pepelni%C4%8Dna_sreda)

19. marec: [sveti Jožef](https://sl.wikipedia.org/wiki/Sveti_Jo%C5%BEef)

25. marec: [Marijino oznanjenje](https://sl.wikipedia.org/wiki/Marijino_oznanjenje)

7 dni pred veliko nočjo: [cvetna nedelja](https://sl.wikipedia.org/wiki/Cvetna_nedelja)

zadnji trije dnevi pred veliko nočjo - [velikonočno tridnevje](https://sl.wikipedia.org/wiki/Velikono%C4%8Dno_tridnevje): [veliki četrtek](https://sl.wikipedia.org/wiki/Veliki_%C4%8Detrtek), [veliki petek](https://sl.wikipedia.org/wiki/Veliki_petek), [velika sobota](https://sl.wikipedia.org/wiki/Velika_sobota)

***Velikonočni čas***

Velikonočni čas traja od velike noči do praznika svete Trojice. Prvi teden po veliki noči se imenuje velikonočni teden in predstavlja podaljšano praznovanje velike noči. Velikonočni čas vsebuje sedem velikonočnih nedelj: za prvo šteje kar velika noč, druga se imenuje tudi [bela nedelja](https://sl.wikipedia.org/wiki/Bela_nedelja). En teden po sedmi velikonočni nedelji je praznik [binkošti](https://sl.wikipedia.org/wiki/Binko%C5%A1ti), še en teden pozneje pa praznik [svete Trojice](https://sl.wikipedia.org/wiki/Sveta_Trojica_%28praznik%29) s katerim se zaključi velikonočni čas. ***Liturgična barva velikonočnega časa je bela.***

Prazniki v velikonočnem času:

nedelja po prvi pomladni polni luni: [velika noč](https://sl.wikipedia.org/wiki/Velika_no%C4%8D)

39 dni po veliki noči: [vnebohod](https://sl.wikipedia.org/wiki/Vnebohod)

49 dni po veliki noči: [binkošti](https://sl.wikipedia.org/wiki/Binko%C5%A1ti)

56 dni po veliki noči: [Sveta Trojica](https://sl.wikipedia.org/wiki/Sveta_Trojica_%28praznik%29)

Pomensko se v velikonočni čas vključuje tudi:

četrtek po sveti Trojici: [sveto rešnje telo in kri](https://sl.wikipedia.org/wiki/Sveto_re%C5%A1nje_telo_in_kri) - [telovo](https://sl.wikipedia.org/wiki/Telovo)

***Čas med letom (drugi del)***

Od konca velikonočnega časa do začetka adventa traja drugi del navadnega časa (časa med letom). ***Liturgična barva navadnega časa je zelena.***

Prazniki v navadnem času:

29. junij: [sveti Peter in Pavel](https://sl.wikipedia.org/wiki/Sveti_Peter_in_Pavel)

15. avgust: [Marijino vnebovzetje](https://sl.wikipedia.org/wiki/Marijino_vnebovzetje) - [veliki šmaren](https://sl.wikipedia.org/wiki/Veliki_%C5%A1maren)

8. september: [Marijino rojstvo](https://sl.wikipedia.org/wiki/Marijino_rojstvo) - [mali šmaren](https://sl.wikipedia.org/wiki/Mali_%C5%A1maren)

1. november: [vsi sveti](https://sl.wikipedia.org/wiki/Vsi_sveti)

zadnja navadna nedelja: [Kristus kralj vesoljstva](https://sl.wikipedia.org/w/index.php?title=Kristus_kralj_vesoljstva&action=edit&redlink=1)

Marijina meseca

Koledar katoliške Cerkve posveča [Mariji](https://sl.wikipedia.org/wiki/Devica_Marija) kar dva meseca posebnih pobožnosti:

mesec maj je posvečen Mariji osebno; verniki so v maju vabljeni k mašam, ki se imenujejo šmarnice (šmarne maše).

oktober je posvečen molitvi [rožnega venca](https://sl.wikipedia.org/wiki/Ro%C5%BEni_venec); verniki so vabljeni, da v oktobru vsak dan molijo to molitev posvečeno Mariji.

DEJAVNOST V SKUPINI:

* Otroci po parih ali večjih skupinah dobijo lističe z vsemi prazniki – lahko vsaka skupina svojo barvo listov. Škatle z napisi delov cerkvenega leta razporedimo po prostoru. Naloga otrok je, da razporedijo praznike v pravilne škatle. Škatle naj bodo odprte, tako da si lahko pomagajo s pravilnimi odgovori, ki smo na začetku dali v škatle.

Tabela s prazniki / če želimo lahko seveda kakšnega od praznikov izločimo

|  |  |
| --- | --- |
| Velika noč | Marijino oznanjenje – 25. 3. |
| Vnebohod | Sveti Jožef – 19. 3. |
| Binkošti | Cvetna nedelja |
| Sveta trojica | Velik četrtek |
| pepelnica | Velik petek |
| Velika sobota | Miklavž – 6. 12. |
| Brezmadežno spočetje – 8.12. | [sveto rešnje telo in kri](https://sl.wikipedia.org/wiki/Sveto_re%C5%A1nje_telo_in_kri) - [telovo](https://sl.wikipedia.org/wiki/Telovo) |
| [Marijino vnebovzetje](https://sl.wikipedia.org/wiki/Marijino_vnebovzetje) - [veliki šmaren](https://sl.wikipedia.org/wiki/Veliki_%C5%A1maren) – 15. 8. | [Kristus kralj vesoljstva](https://sl.wikipedia.org/w/index.php?title=Kristus_kralj_vesoljstva&action=edit&redlink=1) |
| [Marijino rojstvo](https://sl.wikipedia.org/wiki/Marijino_rojstvo) - [mali šmaren](https://sl.wikipedia.org/wiki/Mali_%C5%A1maren) – 8. 9. | [vsi sveti](https://sl.wikipedia.org/wiki/Vsi_sveti) – 1. 11. |
| Svečnica – 2.2. | Trije kralji – 6. 1. |
| Jezusov krst | Božič – 25. 12. |
| Sveta družina |  |